stanford-oval/wikipedia huggingface dataset:
Koripallon miesten SM-sarjakausi 1958
Sarjataulukko

|  | O | V | T | H | P+ | P- | P |
| --- | --- | --- | --- | --- | --- | --- | --- |
| Kotkan Työväen Palloilijat | 22 | 17 | 0 | 5 | 1567 | 1265 | 34 |
| Tampereen Pyrintö | 22 | 15 | 2 | 5 | 1617 | 1375 | 32 |
| Helsingin Jyry | 22 | 16 | 0 | 6 | 1498 | 1318 | 32 |
| Työväen Maila-Pojat | 22 | 14 | 1 | 7 | 1301 | 1250 | 29 |
| Pantterit | 22 | 13 | 0 | 9 | 1633 | 1423 | 26 |
| Torpan Pojat | 22 | 10 | 3 | 9 | 1325 | 1283 | 23 |
| Helsingin Urheilijat-41 | 22 | 10 | 1 | 11 | 1364 | 1467 | 21 |
| Helsingin Kisa-Toverit | 22 | 8 | 0 | 14 | 1296 | 1387 | 16 |
| Lahden NMKY | 22 | 8 | 0 | 14 | 1328 | 1496 | 16 |
| Karhun Pojat | 22 | 6 | 1 | 15 | 1313 | 1498 | 13 |
| Turun Urheiluliitto | 22 | 6 | 0 | 16 | 1190 | 1374 | 12 |
| Helsingin Visa | 22 | 5 | 0 | 17 | 1218 | 1516 | 10 |
Pelaajien tilastot > Pisteet

SM-sarjan korikuninkuuden voitti viidennen kerran peräkkäin Helsingin Jyryn Eero Salonen, tällä kaudella 26,59:n keskiarvolla. Myös toiseksi ja kolmanneksi korkeimmat tilastolukemat kirjauttaneet Seppo Kuusela ja Raimo Lindholm ylittivät 20 pisteen keskiarvon.
| # | Pelaaja | Seura | Ottelut | Keskiarvo |
| --- | --- | --- | --- | --- |
| 1. |  Eero Salonen | Helsingin Jyry | 22 | 26,59 |
| 2. |  Seppo Kuusela | Pantterit | 22 | 22,82 |
| 3. |  Raimo Lindholm | Työväen Maila-Pojat | 22 | 20,68 |
| 4. |  Matti Köli | Helsingin Urheilijat-41 | 22 | 19,77 |
| 5. |  Pekka Airaksinen | Tampereen Pyrintö | 21 | 18,86 |
Palkitut > Suomen mestarit 1958 – Kotkan Työväen Palloilijat

| # | Pelaaja | Pituus (cm) | Syntynyt |
| --- | --- | --- | --- |
|  |  Tony Bärlund | 192 | 1937 |
|  |  Osmo Forss | 180 | 1934 |
|  |  Seppo Jäntti | 186 | 1940 |
|  |  Veijo Kuusisto | 187 | 1938 |
|  |  Antti Lyytikäinen | 185 | 1927 |
|  |  Matti Mänttäri | 175 | 1932 |
|  |  Reino Miettinen | 188 | 1933 |
|  |  Veijo Nielsen | 180 | 1933 |
|  |  Kauko Paakkari | 185 | 1934 |
|  |  Jouko Paakkari | 186 | 1934 |
|  |  Timo Toikka | 194 | 1938 |
|  |  Timo Tuurnala | 186 | 1940 |
|  |  Alpo Tuurnala | 188 | 1940 |
Päävalmentaja
|  Erkki Hiltunen |  Erkki Hiltunen |  Erkki Hiltunen | 1927 |
Joukkueessa pelasivat kauden aikana lisäksi yhden ottelun Viljo Eistola ja neljä ottelua Juhani Ollikainen, joka loukkasi jalkansa kevätkaudella.
Panttereita edustanut Seppo Kuusela sijoittui pistetilastossa toiselle sijalle.
Kuvataiteiden museo (Budapest)

| Kuvataiteiden museo Szépművészeti Múzeum  |
| --- | --- |

 Kuvataiteiden museon pääsisäänkäynti.
Tyyppi:  taidemuseo
Osoite:  Dózsa György út 41  
Sijainti:  Budapest, Unkari
Perustettu:  1896
Kotisivut:  http://www.szepmuveszeti.hu
Koordinaatit:  47°30′58″N, 19°4′35″E
 fiKuvataiteiden museo 
    
Kuvataiteiden museo tai Kaunotaiteiden museo (unk. Szépművészeti Múzeum) on Sankarien aukiolla sijaitseva museo Budapestissa. Se perustettiin vuonna 1896 ja avattiin vuonna 1906. Sen kokoelmiin kuuluu taidetta muinaisesta Egyptistä ja antiikista aina nykypäivään asti.
Historia

Kuvataiteiden museo päätettiin perustaa Unkarin parlamentin 1000-vuotisjuhlaistunnossa vuonna 1896. Sen kokoelmiin liitettiin useita monissa erillisissä instituutiossa sijainneita taidekokoelmia. Arkkitehdit Albert Schickedanz ja Fülöp Herzog saivat tehtäväkseen suunnitella uuden museorakennuksen. Sen avajaisseremonia, joihin osallistui myös Frans Joosef I, pidettiin 1. joulukuuta 1906, ja virallisesti museo avattiin 5. joulukuuta. Monia merkittäivä esineitä varastettiin museosta toisen maailmansodan aikana, mutta suurin osa esineistä saatiin takaisin vuoteen 1947 mennessä. Rakennuksen korjaustöiden jälkeen museo avattiin uudelleen vuonna 1949.
Kuvataiteiden museon kokoelmat laajentuivat hiljalleen perustamisen jälkeen, ja osa sen kokoelmista siirrettiin vuonna 1957 perustettuun Unkarin kansallisgalleriaan, joka keskittyi unkarilaiseen taiteeseen. Kuvataiteiden museosta tuli enemmän maailmanlaajuista taidetta käsittelevä.
Kokoelmat

Kuvataiteiden museon muinaisen Egyptin taidetta käsittelevässä kokoelmassa on lähes 4 000 esinettä, ja se on yksi Keski-Euroopan laajimmista taidemuseoista. Kokoelma on kerättyä unkarilaisten kaivauksilta Egyptin keskiosista 1900-luvun alun, Nubian vuoden 1964 ja Theban vuoden 1983 kaivauksilta. Antiikin kokoelmassa on yli 5 000 esinettä kreikkalaisilta, roomalaisilta ja etruskeilta. Kokoelmaan kuuluu muun muassa marmoripatsaita, tekstiilejä ja keramiikkaa.
Vanhan taiteen kokoelmassa on noin 3 000 maalausta monilta merkittäviltä taiteilijoita. Italialaisten maalareiden tauluja on vanhoilta mestareilta Giottolta ja Ducciolta sekä renessanssitaiteilijoilta Rafaelilta, Giorgionelta, Tizianilta, Tintorettolta ja Paolo Veroneselta. Alankomaalaista taiteilijoista edustettuna ovat muun muassa Pieter Brueghel vanhempi, Antoon van Dyck, Jacob Jordaens ja Frans Hals. Espanjalaisen taiteen osasto on yksi Euroopan suurimpia, ja siihen kuuluu El Grecon, Diego Velázquezin ja Francisco de Goyan tauluja. Saksalaista ja itävaltalaisista taiteilijoista löytyy teoksia Hans Holbein vanhemmalta, Albrecht Dürerilta ja Franz Anton Maulbertschilta. Ranskalaisia maalauksia ei ole aivan yhtä paljon edustettuna kuin muita, mutta niiden joukossa on Nicolas Poussinin ja Claude Lorrainin teoksia. Brittimaalareista museossa on Joshua Reynoldsin ja John Constablen teoksia.
Veistoskokoelmassa on noin 600 veistosta 1800-lukua edeltävältä ajalta. Merkittävimpiä ovat Leonardo da Vincin ratsastajapatsas ja Andrea del Verrocchion surujen mies. Kokoelmissa on myös piirrosten ja vedosten osasto, jossa on lähes 10 000 piirrosta ja 100 000 vedosta. Ne eivät ole säännöllisesti esillä paperin valonherkkyyden takia.
1800-luvun jälkeisen taiteen kokoelmassa on noin tuhat teosta, maalauksia ja veistoksia. Ranskalaisen taiten osiossa on maalauksia romantiikasta postimpressionismiin ja taiteilijoista on esillä Eugène Delacroix, Jean-Baptiste-Camille Corot, Gustave Courbet, Édouard Manet, Claude Monet, Paul Cézanne ja Paul Gauguin. Veistoksia on esimerkiksi Auguste Rodinilta ja Aristide Maillolilta. Itävaltalaista Biedermeieria edustavat Ferdinand Georg Waldmüller, Friedrich von Amerling ja Josef Danhauser. Saksalaista taidetta 1800-luvun puolivälin jälkeen edustavat Wilhelm Leibl, Franz von Lenbach ja Adolph von Menzel sekä symbolismia Arnold Böcklin, Franz Stuck ja Fernand Khnopff. 1900-luvun ensimmäisen puoliskon taidetta on esillä muun muassa Oskar Kokoschkalta, Max Slevogtilta, Maurice Utrillolta, Gino Severinilta ja Marc Chagallilta. Vuosisadan jälkipuoliskolta museon kokoelmissa on Josef Albersin, Victor Vasarelyn, Anthony Caron ja Magdalena Abakanowiczn teoksia.
Aiheesta muualla

Kuvia tai muita tiedostoja aiheesta Kuvataiteiden museo (Budapest) Wikimedia Commonsissa
Museon kotisivut (englanniksi) (unkariksi)
Museon sisätiloja.
Pieter Brueghel vanhemman Johannes Kastajan saarna vuodelta 1566.
Leonardo da Vincin päätä tutkiva piirros.
LEC Refrigeration Racing

| LEC |
| --- | --- |
Koko nimi:  LEC Refrigeration Racing
Päämaja:   Britannia
Perustajat:  David Purley
Tunnetuimmat kuljettajat:   David Purley
Valmistajat:  March
Moottorit:  Ford
Saavutukset Formula 1:n MM-sarjassa
Ensimmäinen kilpailu:  Monacon Grand Prix 1973
Kilpailuja:  10
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Paalupaikkoja:  0
Nopeimpia kierroksia:  0
MM-pisteitä:  0
Viimeinen kilpailu:  Britannian Grand Prix 1977
LEC Refrigeration Racing tai lyhyemmin LEC oli Brittiläinen Formula 1 -talli. Tallin perustajana ja kuljettajana toimi David Purley. Aluksi Talli kilpaili March-tallin kalustolla MM-sarjassa kaudella 1973, mutta palasi omalla autolla sarjaan kaudeksi 1977.
Purley ajoi Mike Pilbeamin suunnittelemalla CRP1-autolla viidessä osakilpailussa, joista parhaaksi saavutukseksi jäi 13. sija Belgian GP:sta. Silverstonen radalla ajetuissa Britannian GP:n esikarsinnoissa Purley loukkaantui ulosajossa vakavasti, mikä johti tallin lakkauttamiseen.
Formula 1 -tulokset

| Vuosi | Auto | Moottori | Renkaat | Kuljettaja | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1973 | March  731 | Ford  Cosworth DFV  3.0 V8 | G |  | ARG | BRA | RSA | ESP | BEL | MON | SWE | FRA | GBR | NED | GER | AUT | ITA | CAN | USA |  |  | 0 | - |
| 1973 | March  731 | Ford  Cosworth DFV  3.0 V8 | G |  David Purley |  |  |  |  |  | Kesk. |  |  | DNS | Kesk. | 15 |  | 9 |  |  |  |  | 0 | - |
| 1977 | LEC  CRP1 | Ford  Cosworth DFV  3.0 V8 | G |  | ARG | BRA | RSA | USW | ESP | MON | BEL | SWE | FRA | GBR | GER | AUT | NED | ITA | USA | CAN | JPN | 0 | - |
| 1977 | LEC  CRP1 | Ford  Cosworth DFV  3.0 V8 | G |  David Purley |  |  |  |  | DNQ |  | 13 | 14 | Kesk. | DNPQ |  |  |  |  |  |  |  | 0 | - |

Mike Pilbeamin suunnittelema LEC CRP1.
Al-Tughrai

Al-Tughrai (Mu'ayyad al-Din Abu Isma‘il al-Husayn ibn Ali al-Tughra'i, pers. ‏اسماعیل طغرایی اسپهانی‎), 
(1061 Esfahan – noin 1121) oli persialainen alkemisti, runoilija ja astrologi. Hän oli myös seldžukkivaltion korkea virkamies. Alkemian alalla hänen pääteoksensa Mafatih al-rahmah wa-masabih al-hikmah kokosi aikaisempien islamilaisten alkemistien työn kompilaatioksi. Hän kokosi myös teoksen Kitab Haqa'iq al-istishhad, joka Ibn Sinan teksti okkultismista alkemiassa.
Al-Tughrai joutui 1120-luvulla syytteeseen kerettiläisyydestä ja hänet teloitettiin.
Alston Wise

| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Kultaa | Lake Placid 1932 | Jääkiekko |  |
Joseph Alston Wise (29. lokakuuta 1904 Winnipeg – 23. syyskuuta 1984 Vancouver) oli kanadalainen jääkiekkoilija ja olympiavoittaja.
Wise opiskeli Manitoban yliopistossa ja pelasi koulunsa joukkueessa vasempana laitahyökkääjänä, kunnes meni Winnipeg Hockey Clubiin. Hän oli voittamassa seuran riveissä Kanadan amatöörimestaruuden kaudella 1930–1931 ja niin ollen joukkue pääsi pelaamaan vuoden 1932 olympialaisiin. Joukkue voitti olympiaturnauksen, ja Wise teki viidessä ottelussa yhteensä kaksi maalia.
Wise nimitettiin Manitoban jääkiekon kunniagalleriaan vuonna 2004.
Aleš Kotalík

| Aleš Kotalík |
| --- | --- |

Henkilötiedot
Syntynyt: 23. joulukuuta 1978 (ikä 45) Jindřichův Hradec, Tšekkoslovakia
Kansalaisuus:   Tšekki
Jääkiekkoilija
Pelipaikka:  oikea laitahyökkääjä
Maila:  oikea
Pituus:  185 cm
Paino:  103 kg
Pelaajaura
Pääsarjaura:  1997–2013
Seurat:  HC České Budějovice (ČEL)   Buffalo Sabres (NHL)   Rochester Americans (AHL)   HC Bílí Tygři Liberec (ČEL)   Edmonton Oilers (NHL)   New York Rangers (NHL)   Calgary Flames (NHL)   Abbotsford Heat (AHL)
NHL-varaus:  164. varaus, 1998 Buffalo Sabres
Aleš Kotalík (s. 23. joulukuuta 1978 Jindřichův Hradec, Tšekkoslovakia) on tšekkiläinen entinen jääkiekkoilija, pelipaikaltaan oikea laitahyökkääjä.
Ura > Maajoukkueura

| Mitalit> Maa:   Tšekki.Miesten jääkiekko. Olympialaiset  | Mitalit> Maa:   Tšekki.Miesten jääkiekko. Olympialaiset  | Mitalit> Maa:   Tšekki.Miesten jääkiekko. Olympialaiset  | Maa:   Tšekki> Miesten jääkiekko. |
| --- | --- | --- | --- |
|  Pronssia | Torino 2006 | jääkiekko |  |
Kotalík teki arvokilpailudebyyttinsä vuonna 2006, jolloin hän edusti Tšekin jääkiekkomaajoukkuetta Torinon talviolympialaisten jääkiekkoturnauksessa. Hän tuli mukaan kesken turnauksen, kun Patrik Eliáš oli joutunut jättämään joukkueen loukkaantumisen vuoksi. Hän pelasi Torinossa neljä ottelua, jääden vaille tehomerkintöjä, ja oli voittamassa olympiapronssia. Vuosina 2008 ja 2009 Kotalík edusti maataan jääkiekon maailmanmestaruuskilpailuissa.
Aiheesta muualla

Aleš Kotalík The Internet Hockey Databasessa (englanniksi)
Lady Apple

Lady Apple -omenoita.
Lady Apple tai Api on eräs omenalajike. Erään tarinan mukaan roomalainen poliitikko Claudius Appius toi 300-luvulla eaa. lajikkeen Roomaan Peloponnesokselta. Aurinkokuningas Ludvig XIV sanoi sen olevan ainoa tarhauksen arvoinen omena.
Alessandro Pesenti-Rossi

| Alessandro Pesenti-Rossi> Henkilötiedot |
| --- | --- |
Kansalaisuus:   Italia
Formula 1 -ura
Aktiivivuodet:  1976
Talli(t):  Yksityinen Tyrrell
Kilpailuja:  4 (3 lähtöä)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Saksan Grand Prix 1976
Viimeinen kilpailu:  Italian Grand Prix 1976
Alessandro Pesenti-Rossi (s 31. elokuuta 1942 Bergamo) on entinen italialainen Formula 1 -kuljettaja. Hän osallistui neljään ja pääsi starttaamaan kolmeen Formula 1 -osakilpailuun kaudella 1976. Hän oli parhaimmillaan 11. Itävallan GP:ssä.
Alessandro kilpaili myös Formula 3- ja Formula 2 -luokissa kohtalaisella menestyksellä. Hän palasi F2-luokkaan vuodeksi 1977.
Aiheesta muualla

http://www.statsf1.com/en/alessandro-pesenti-rossi.aspx
Akuankkakierto

Akuankkakierto[lähde? ] tarkoittaa soinnutusta, jossa toistuvat ostinatona toonika, submediantti (toonikaa vastaava mollisävellaji), subdominantti ja dominantti. Subdominantin tilalla voidaan soittaa myös II asteen mollisointu. Näin laulusta saadaan vivahteikas ja laajempi kuin kolmen perussoinnun soinnutuksella. Akuankkakiertoa käytetään runsaasti country- ja rock-musiikissa.
Nimestään huolimatta ”akuankkakierto” ei viittaa Aku Ankkaan vaan Paul Ankan kappaleeseen ”Diana”, jossa tämä komppikierto tulee selkeänä esiin. Pianonsoiton opiskelijoille akuankkakierto tulee tutuksi Hoagy Carmichaelin säveltämässä kappaleessa ”Heart and Soul”.
C-duurissa akuankkakiertoa vastaa C - Am - F - G -ostinato.
Aiheesta muualla

Musiikin matematiikkaa
Aleš Hemský

| Aleš Hemský |
| --- | --- |

Henkilötiedot
Syntynyt: 13. elokuuta 1983 (ikä 41) Pardubice, Tšekkoslovakia
Kansalaisuus:   Tšekki
Jääkiekkoilija
Lempinimi:  Hemmer
Pelipaikka:  oikea laitahyökkääjä
Maila:  oikea
Pituus:  183 cm
Paino:  84 kg
Pelinumero:  83
Pelaajaura
Pääsarjaura:  1999–2017
Seurat:  HC Pardubice (ČEL)   Edmonton Oilers (NHL)   Ottawa Senators (NHL)   Dallas Stars (NHL)   Montreal Canadiens (NHL)
NHL-varaus:  13. varaus, 2001 Edmonton Oilers
| Mitalit> Maa:   Tšekki.Miesten jääkiekko. Olympialaiset  | Mitalit> Maa:   Tšekki.Miesten jääkiekko. Olympialaiset  | Mitalit> Maa:   Tšekki.Miesten jääkiekko. Olympialaiset  | Maa:   Tšekki> Miesten jääkiekko. |
| --- | --- | --- | --- |
|  Pronssia | Torino 2006 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Itävalta 2005 | jääkiekko |  |
|  Pronssia | Suomi & Ruotsi 2012 | jääkiekko |  |
Aleš Hemský NHL:n varaustilaisuudessa 2001, kun Edmonton Oilers varasi hänet 13. pelaajana.
Aleš Hemský (s. 13. elokuuta 1983 Pardubice, Tšekkoslovakia) on tšekkiläinen uransa lopettanut jääkiekkoilija, pelipaikaltaan oikea laitahyökkääjä. Hemský pelasi NHL:ssä yhteensä 845 runkosarjaottelua edustaen valtaosan urastaan Edmonton Oilersia. Tšekin maajoukkueessa Hemský voitti maailmanmestaruuden vuonna 2005 ja olympiapronssia vuonna 2006.
Ura > Maajoukkueessa

Hemský on edustanut Tšekin maajoukkuetta aikuisten arvokilpailuissa viidesti. Hän on pelannut maailmanmestaruuskilpailuissa vuosina 2005, 2009 ja 2012. Vuoden 2005 turnauksessa Tšekki voitti kultaa ja vuonna 2012 pronssia. Hemský on pelannut myös kaksissa talviolympialaisissa, Torinon kisoissa 2006, joissa Tšekki voitti pronssia, ja Sotšin kisoissa 2014. Vuonna 2002 hän pelasi jääkiekon nuorten maailmanmestaruuskilpailuissa.
Pelityyli

The Hockey Newsin mukaan Hemský on hyvä luistelija ja hän pelaa hyvin kiekollisena. Hänellä on hyvä pelivaisto ja hän on hyvä hyökkäyspelin rakentaja. Hemský ei kuitenkaan lauo tarpeeksi usein ja jättää hyvätkin maalintekopaikat käyttämättä. Hän on fyysisesti heikko, mikä vaikeuttaa pelaamista kaukalon kulmissa. Hemskýllä on lisäksi puutteita karvauspelaamisessa.
Lady Chatterleyn rakastaja

| Lady Chatterleyn rakastaja> Lady Chatterley's Lover |
| --- | --- |

Alkuperäisteos
Kirjailija:  D. H. Lawrence
Julkaistu:  1928
Suomennos
Suomentaja:  Jorma Partanen, Olli Nuorto
Julkaistu:  1950
Löydä lisää kirjojaKirjallisuuden teemasivulta
Lady Chatterleyn rakastaja (engl. Lady Chatterley's Lover) on englantilaisen kirjailija D. H. Lawrencen romaani vuodelta 1928. Teos julkaistiin alun perin Italiassa Britannian sensuurikiellon vuoksi ja romaani julkaistiin kirjailijan kotimaassa vasta vuonna 1960. Romaani ilmestyi ensimmäisen kerran suomeksi vuonna 1950 Olli Nuorton "siistittynä" suomennoksena nimellä Lady Chatterley sekä Pohjolan kirjan julkaisemana samana vuonna nimellä Lady Chatterley ja hänen rakastajansa, jossa oli Jorma Partasen suomennos.
Kirjassa Sir Clifford Chatterley asettuu sodassa halvaantuneena sukutilalleen Keski-Englantiin. Hänen vaimonsa Constance Chatterley kyllästyy laskelmoivaan ja kylmään mieheensä ja hankkii itselleen rakastajaksi karskin riistanvartija Mellorsin.
D. H. Lawrence vihasi maailman valloittanutta teollista konekulttuuria ja arvosti sen sijaan luontoa ja luonnonmukaista elämää. Niinpä hän teki Lady Chatterleyn halvaantuneesta kartanonherrasta syvästi inhoamansa liikemiehen ja kaivoksen omistajan ja sen sijaan valitsi naisellisen Connien ja miehekkään riistanvartija Mellorsin lemmenhetkien tapahtumapaikaksi kukkia tulvivan metsän.
Romaanissa näkyy realismin ja naturalismin perintö, sillä kerronta kuvaa tarkasti fyysistä ympäristöä. Lawrencen teksti on paikoin myös runollista ja symbolista.
Lawrence sai kovaa kritiikkiä aikalaisiltaan kirjoitustensa siveettömyydestä, vaikka nykynäkökulmasta Lawrencen teoksissa on vain vähän seksuaalista sisältöä. Toisaalta Lawrence on saanut kritiikkiä osalta feministeistä hänen tavastaan kuvata naisten seksuaalisuutta.[lähde? ]
Labiodentaalinen nasaali

Labiodentaalinen nasaali on äänne, joka tuotetaan asettamalla ylähampaat alahuulien päälle ja puhaltamalla ilmaa nenän kautta. Sen symboli kansainvälisessä foneettisessa aakkostossa on ɱ.
Suomen kielessä äänne esiintyy muiden nasaalien allofonina sanoissa joissa on konsonanttiyhtymä MF (esim. pamfletti) tai NF (sinfonia), jolloin nämä yhtymät ääntyvät kumpikin [ɱf]. Kyse on regressiivisestä koartikulaatiosta, jossa edeltävä nasaali mukautuu jäljessään tulevan labiodentaalisen frikatiivin ääntymäpaikkaan.
LED Tailor

| LED Tailor Oy |
| --- | --- |
Tunnuslause:  Blue is clean
Yritysmuoto:  Osakeyhtiö
Perustettu:  2014
Kotipaikka:  Salo, Suomi
Toimiala:  Desinfiointiratkaisut
Tuotteet:  WiSDOM AiR- desinfiointivalaistukset, WiSDOM DS-desinfiointilaatikko
Henkilöstö:  10-14
Kotisivu:  https://ledtailor.fi
LED Tailor Oy on siniseen LED-valoon perustuvia, kemikaalittomia desinfiointiratkaisuja kehittävä ja valmistava suomalaisyritys. Fotonidesinfiointiin perustuvilla ratkaisuilla parannetaan pintahygieniaa ja ilmanlaatua muun muassa terveydenhuollossa, teollisuudessa ja sisäilmaongelmakohteissa. LED Tailor on Euroopan ensimmäinen siniseen valoon perustuvia desinfiointiratkaisuja toimittava yritys.
Teknologia

LED Tailor Oy:n kehittämillä ratkaisuilla desinfioidaan erilaisia tiloja ja esineitä: menetelmät toimivat myös antibioottiresistenttejä bakteereja vastaan (mm. MRSA, VRE, ESBL). Teknologialla voidaan vaikuttaa puhtaamman ja turvallisemman ympäristön puolesta, sekä saavuttaa yhteiskunnallisesti merkittäviä säästöjä muun muassa kemikaalien ja veden kulutuksessa, sairaspoissaolojen kustannuksissa, sairaanhoitokuluissa, sekä energiankulutuksessa.
Desinfioivan LED-valon käyttökohteita

Sairaalat: Leikkaussalit, laboratoriot, sulkutilat, välinehuolto, potilashuoneet, saniteettitilat
Hammashoitolat: Hoitohuoneet, välinehuolto
Hoivakodit: Saniteettitilat, keittiöt, eristystilat, hoitovälineet
Päiväkodit ja koulut: Saniteettitilat, keittiöt, leikkikalujen desinfiointi
Eläinlääkäriasemat: Leikkaussalit, hoitohuoneet, laboratoriot
Lääketeollisuus: Puhdastilat, laboratoriot, sulkutilat
Laboratoriot: Puhdastilat, sulkutilat, vetokaapit
Elintarviketeollisuus: Tuotantotilat, laboratoriot, sulkutilat, tuotantolinjastot, varastot
Elektroniikkateollisuus: Puhdastilat, sulkutilat
Eläintenkasvatus: Siankasvatus, siipikarjankasvatus, lypsykarjankasvatus, kananmunatuotanto
Urheiluopistot: Pukuhuoneet, liikuntatilat, saniteettitilat, välinepuhdistus
Ruokakaupat ja ravintolat: Tiskihuolto, paistopisteet, varastot, elintarvikemyymälät, saniteettitilat
Laivat ja muut alukset: Hytit, keittiöt, saniteettitilat, lasten leikkipaikat
Muut vastaavat
Kotkan merivartioyksikkö

Kotkan merivartioasema
Kotkan merivartioyksikkö on Suomenlahden merivartiostoon kuuluva merivartioyksikkö, mihin kuuluu kolme Suomen rajavartiolaitoksen Suomenlahden merivartioston merivartioasemaa: Haapasaaren merivartioasema Haapasaarella Kotkan kaupungin alueella, Hurpun merivartioasema Virolahdella ja Kotkan merivartioasema Kotkan kaupungin kaupunkialueella.
Kotkan merivartioyksikköä johtaa päällikkö. Hänellä on varapäällikkö ja kolmen merivartioaseman vartioupseerit. Merivartioyksikkö vastaan valvonta-alueensa rajavalvonnasta, rajatarkastuksista ja meripelastuspalvelusta. Rajavalvonnan oheistehtäviin kuuluvat ensivastetehtävät ja vesiliikenteen valvontatehtävät meri- ja saaristolaueella.
Merivartioasemat

Suomenlahden merivartiostolla on kahdeksan merivartioasemaa.
| Merivartioasemat> Merivartioasema | Merivartioasemat> maakunta | Merivartioasemat> kunta | Merivartioasemat> alue | Merivartioasemat> paikka | Merivartioasemat> partiovene | Merivartioasemat> rannikkovartiovene | Merivartioasemat> nopea vartiovene | Merivartioasemat> apuvene | Merivartioasemat> hydrokopteri | Merivartioasemat> ilmatyynyalus | Merivartioasemat>  | Merivartioasemat>  |
| --- | --- | --- | --- | --- | --- | --- | --- | --- | --- | --- | --- | --- |
| Haapasaaren merivartioasema | Kymenlaakso | Kotka | [[]] | [[]]  | PV | RV |  | AV x 2 | 1  |  |  |  |
| Hurpun merivartioasema | Kymenlaakso | Virolahti | [[]] | [[]]  |  | RV | NV Boomerang (katettu) | AV Buster XXL  |  |  |  |  |
| Kotkan merivartioasema | Kymenlaakso | Kotka | [[]] | [[]]  |  |  |  |  |  |  |  |  |
Kviteseid

Kviteseid on Norjan kunta Telemarkin läänissä. Sen rajanaapureita ovat lännessä Tokke, pohjoisessa Seljord, idässä Nome ja etelässä Drangedal, Nissedal ja Fyresdal. Kviteseid on keskellä Länsi-Telemarkin vesistöaluetta ja sen alueella on useita järviä. Vuoden 2023 alussa kunnassa oli 2 427 asukasta.
Kuvia

Nykyaikaisen hiihdon kehittäjä Sondre Norheimin patsas Morgedalissa.
Kviteseidin keskustaa lokakuussa 2018.
Kviteseidin vanha kirkko
Maisemaa Kviteseidvatnet-järvellä.
Media

Paikallislehti Vest-Telemark Blad ilmestyy kahdesti viikossa.
Tunnettuja henkilöitä

Olav Bjaaland (1873–1961), hiihtäjä ja naparetkeilijä
Sondre Norheim (1825–1897), hiihdon kehittäjä
Aslaug Vaa (1889–1965), kirjailija
Dyre Vaa (1903–1980), kuvanveistäjä
Aiheesta muualla

Kuvia tai muita tiedostoja aiheesta Kviteseid Wikimedia Commonsissa
Telemarkin läänin kunnat
Bamble
Drangedal
Fyresdal
Hjartdal
Kragerø
Kviteseid
Midt-Telemark
Nissedal
Nome
Notodden
Porsgrunn
Seljord
Siljan
Skien
Tinn
Tokke
Vinje
Norjan läänit | Norja
Al-Tahaddy

Al-Tahaddy Sports Club (arab. نادي التحدي الليبي‎) on libyalainen jalkapalloseura, joka perustettiin vuonna 1954. Se on voittanut yhteensä kolme kertaa Libyan mestaruuden, joista viimeisin on vuodelta 1997. Seuran kotistadion on March 28 Stadium, joka sijaitsee Bengasissa.
Saavutukset

Libyan mestaruus (3): 1968, 1977, 1997
Libyan supercup: 1997
Alice Hamilton

| Alice Hamilton |
| --- | --- |

Henkilötiedot
Syntynyt: 27. helmikuuta 1869 New York, Yhdysvallat
Kuollut: 22. syyskuuta 1970 (101 vuotta) Hadlyme, Connecticut, Yhdysvallat
Koulutus ja ura
Tutkinnot:  Michiganin yliopisto
Instituutti:  Harvardin yliopisto
Tutkimusalue:  työlääketiede
Alice Hamilton (27. helmikuuta 1869 New York, Yhdysvallat – 22. syyskuuta 1970 Hadlyme, Connecticut, Yhdysvallat) oli yhdysvaltalainen lääkäri ja lääketieteen tutkija, joka oli Yhdysvalloissa työlääketieteen edelläkävijöitä.